CELEX: 
Language: sl
Date: 2019-03-14 00:00:00
Title: DELEGIRANI SKLEP KOMISIJE (EU) .../… o dopolnitvi Uredbe (EU) št. 305/2011 Evropskega parlamenta in Sveta v zvezi z veljavnimi sistemi za ocenjevanje in preverjanje nespremenljivosti lastnosti opreme za balustrade in ograje, namenjene samo za preprečevanje padcev v gradbeništvu, ne pa za strukturno vertikalno obremenitev

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               V skladu s členom 28 Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  1
                je treba ocenjevanje in preverjanje nespremenljivosti lastnosti gradbenih proizvodov glede njihovih bistvenih značilnosti izvesti v skladu s sistemi iz Priloge V k Uredbi (EU) št. 305/2011.
            
            
               V skladu s členom 28(2) in členom 60(h) Uredbe (EU) št. 305/2011 se na Komisijo prenese naloga določitve sistemov za ocenjevanje in preverjanje nespremenljivosti lastnosti gradbenih proizvodov v zvezi z danim proizvodom, dano družino proizvodov ali danimi bistvenimi značilnostmi, pri čemer se upoštevajo vidiki iz teh določb.
            
            
               Za opremo za balustrade in ograje, namenjeno samo za preprečevanje padcev v gradbeništvu, ne pa za strukturno vertikalno obremenitev, še ne obstaja ustrezen sklep o določitvi sistemov za ocenjevanje in preverjanje nespremenljivosti lastnosti.
            
            
               V skladu s členom 28(2) bi bilo treba za ocenjevanje in preverjanje nespremenljivosti lastnosti, ob upoštevanju vseh ustreznih dejavnikov, izbrati najmanj zahteven sistem za proizvajalce. V sedanjih okoliščinah izkušnje o obnašanju zadevnih proizvodov med njihovo življenjsko dobo, kot to navaja raziskava razlogov za okvare teh proizvodov, kažejo, da bi oceno učinkovitosti proizvodov glede vseh bistvenih značilnosti, razen požarne odpornosti, bilo treba prepustiti proizvajalcem pred dajanjem teh proizvodov na trg. Bolj zahtevni sistemi niso potrebni. Na podlagi teh vidikov se je Komisija odločila, da v osnutku sklepa za zadevne proizvode za vse bistvene značilnosti, razen požarne odpornosti, izbere sistem 4, kakor je predvideno v Prilogi V k Uredbi (EU) št. 305/2011. 
            
            
               Za lastnosti glede požarne odpornosti naj bi bila običajna izbira sistemov 1, 3 ali 4 primerna tudi za te proizvode, kar zadeva samo to bistveno značilnost. V skladu s členom 28(2) Uredbe (EU) št. 305/2011 se sistemi za ocenjevanje in preverjanje nespremenljivosti lastnosti lahko razlikujejo samo na podlagi družin gradbenih proizvodov ali nekaterih bistvenih značilnosti. Edini način za razlikovanje med okoliščinami, v katerih se za požarno odpornost uporabi sistem 1, 3 ali 4, je zato sklicevanje na različne poddružine proizvodov. Te razlike bi morale biti tudi jasne in nedvoumne ter ne bi smele izključiti nobene poddružine celotne družine proizvoda, ki ga zajema Sklep, kakor je opredeljeno v Prilogi.
            
            
               2.POSVETOVANJA PRED SPREJETJEM AKTA
            
            
               Razprava o osnutku sklepa je potekala v Svetovalni skupini za gradbene proizvode 14. junija 2016, temu pa je sledilo pisno posvetovanje strokovnjakov. Razprava je ponovno potekala 9. decembra 2016, pisno posvetovanje s strokovnjaki pa med 25. novembrom 2016 in 16. januarjem 2017. Nato je bil osnutek sklepa obravnavan na seji Svetovalne skupine 3. oktobra 2017, pred tem pa so se 2. oktobra sestali strokovnjaki, ki so jih imenovale države članice in drugi deležniki. Na koncu je bil osnutek akta predložen v pisno posvetovanje s strokovnjaki med 3. in 17. oktobrom 2017, raziskava razlogov za okvare teh proizvodov pa je potekala istočasno (do 30. novembra 2017). Pred tem so vse države članice imele možnost imenovati strokovnjake, ki bodo pri tem sodelovali. Poleg teh strokovnjakov so bili v posvetovanje vključeni tudi drugi zunanji deležniki. Dokumenti, obravnavani v Svetovalni skupini za gradbene proizvode in pomembni za pisno posvetovanje, so bili istočasno poslani Evropskemu parlamentu in Svetu, kakor je predvideno v skupnem dogovoru o delegiranih aktih. Ugotovitve, predstavljene v tem okviru, so bile upoštevane pri pripravi končne različice osnutka tega akta za posvetovanje med službami. 
            
            
               Za javnost je bil objavljen na portalu za boljše pravno urejanje od 14. decembra 2018 do 11. januarja 2019 in priglašen STO od 18. decembra 2018 do 16. februarja 2019; pripombe je podalo šest zainteresiranih strani. Pripombe so zadevale pomanjkanje natančne opredelitve področja uporabe akta glede zajetih proizvodov, nestrinjanje glede predlaganega sistema za ocenjevanje in preverjanje nespremenljivosti lastnosti, možnost ocene prenosa/zavrnitve pri prijavi delovanja izdelka, pomanjkanje celovitosti besedila v preglednici 1, razen če je mišljeno, da se ta akt razlikuje od proizvodov, ki jih zajema standard EN 1090, ter pomanjkanje celovitosti odziva na ogenj. Vse pripombe so se štele za nepomembne, saj je področje uporabe dovolj jasno opredeljeno, izbira sistema za ocenjevanje in preverjanje nespremenljivosti lastnosti temelji na zbranih dokazih, možnosti za oceno o sprejemu/zavrnitvi je del standardizacije (zato niso pomembne za delegirani akt), preglednica 1 dejansko razlikuje med obravnavo balustrad brez strukturnega vpliva in tistimi, ki jih pokriva EN 1090, obravnava odziva na ogenj pa že odraža zahteve v nekaterih državah članicah. Zato se je Komisija odločila, da osnutka akta ne bo spremenila.
            
            
               3.PRAVNI ELEMENTI DELEGIRANEGA AKTA
            
            
               V skladu s členom 28(2) in členom 60(h) Uredbe (EU) št. 305/2011 je treba z delegiranimi akti Komisije določiti sisteme za ocenjevanje in preverjanje nespremenljivosti lastnosti gradbenih proizvodov iz Priloge V k Uredbi (EU) št. 305/2011, ki se uporabljajo za zadevni gradbeni proizvod ali družino gradbenih proizvodov ali zadevno bistveno značilnost, pri čemer se upoštevajo vidiki iz teh določb.
            
            
               Komisija pri določanju sistemov za ocenjevanje in preverjanje nespremenljivosti lastnosti v skladu s členom 28(2) Uredbe (EU) št. 305/2011 izbere najmanj zahteven sistem, ki je skladen z vsemi osnovnimi zahtevami za gradbene objekte. V skladu s členom 60(h) Uredbe (EU) št. 305/2011 se to opravi skladno z vplivom proizvoda na izpolnjevanje teh zahtev v času njegove pričakovane življenjske dobe. 
            
            
               Sklep je v skladu z načelom sorazmernosti. Zato se pričakuje, da bo sklep služil interesom gradbenega sektorja kot celote.
            
            
               DELEGIRANI SKLEP KOMISIJE (EU) .../…
            
            
               z dne 14.3.2019
            
            
               o dopolnitvi Uredbe (EU) št. 305/2011 Evropskega parlamenta in Sveta v zvezi z veljavnimi sistemi za ocenjevanje in preverjanje nespremenljivosti lastnosti opreme za balustrade in ograje, namenjene samo za preprečevanje padcev v gradbeništvu, ne pa za strukturno vertikalno obremenitev
            
            
               (Besedilo velja za EGP)
            
            
               EVROPSKA KOMISIJA JE –
            
         
         
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  2
                ter zlasti člena 28(2) Uredbe,
            
            
               ob upoštevanju naslednjega:
            
            
               (1)Ustrezni sklep o ocenjevanju in preverjanju nespremenljivosti lastnosti ne obstaja za opremo za balustrade in ograje, namenjeno samo za preprečevanje padcev v gradbeništvu, ne pa za strukturno vertikalno obremenitev. Zato je treba določiti, kateri sistemi za ocenjevanje in preverjanje nespremenljivosti lastnosti se uporabljajo za omenjeno opremo za balustrade in ograje.
            
            
               (2)Ob upoštevanju izkušenj v zvezi z ravnanjem zadevnih proizvodov v času njihovega delovnega življenja, kot je prikazano v raziskavi o razlogih za okvare teh proizvodov, bi moral proizvajalec opraviti oceno njihove učinkovitosti glede vseh bistvenih značilnosti, razen požarne odpornosti, pred dajanjem proizvoda na trg. Bolj zahtevni sistemi niso potrebni. Za lastnosti glede požarne odpornosti se šteje, da bi bila običajna izbira sistemov 1, 3 ali 4 primerna s sklicevanjem na različne poddružine proizvodov –
            
            
               SPREJELA NASLEDNJI SKLEP: 
            
            
               Člen 1
            
            
               Ta sklep se uporablja za opremo za balustrade in ograje, namenjeno samo za preprečevanje padcev v gradbeništvu, ne pa za strukturno vertikalno obremenitev.
            
            
               Člen 2
            
            
               Ocenjevanje in preverjanje nespremenljivosti lastnosti opreme za balustrade in ograje iz člena 1 se opravi glede na njene bistvene značilnosti v skladu s sistemi iz Priloge.
            
            
               Člen 3
            
            
               Ta sklep začne veljati dvajseti dan po objavi v Uradnem listu Evropske unije.
            
            
               V Bruslju, 14.3.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        UL L 88, 4.4.2011, str. 5.
               
               
                  
                     (2)
                  
                        UL L 88, 4.4.2011, str. 5.
               
            
      
    ---documentbreak--- 
      
         
         
            
               PRILOGA
            
            
               SISTEMI OCENJEVANJA IN PREVERJANJA NESPREMENLJIVOSTI LASTNOSTI
            
            
            
               Tabela 1
            
            
               Za vse bistvene značilnosti, razen požarne odpornosti
            
            
            
                     
                        Proizvodi in predvidena uporaba
                     
                  
                  
                     
                        Veljavni sistem
                     
                  
               
                     
                        Oprema za balustrade in ograje , namenjena samo za preprečevanje padcev v gradbeništvu, ne pa za strukturno vertikalno obremenitev. 
                     
                  
                  
                     
                        4
                     
                  
               
            
               Tabela 2
            
            
               Samo za požarno odpornost
            
            
            
                     
                        Proizvodi in predvidena uporaba
                     
                  
                  
                     
                        Poddružine proizvodov
                     
                  
                  
                     
                        Veljavni sistem
                     
                  
               
                     
                        Oprema za balustrade in ograje , namenjena samo za preprečevanje padcev v gradbeništvu, ne pa za strukturno vertikalno obremenitev.
                     
                  
                  
                     
                        Proizvodi, katerih jasno ugotovljena stopnja v proizvodnem procesu ima za posledico izboljšanje lastnosti glede požarne odpornosti (npr. dodajanje zaščitnih sredstev proti požaru ali omejevanje organskih snovi)
                     
                  
                  
                     
                        1
                     
                  
               
                     
                  
                  
                     
                        Proizvodi, za katere obstaja veljavna evropska pravna podlaga za klasifikacijo njihovih lastnosti glede požarne odpornosti brez preskušanja
                     
                  
                  
                     
                        4
                     
                  
               
                     
                  
                  
                     
                        Proizvodi, ki ne pripadajo drugim poddružinam. 
                     
                  
                  
                     
                        3